
Parlamentul  României

Camera  Deputaţilor

Comisia pentru industrii si servicii

Bucureşti, 24.11.2010









                           Nr.23/286/2010

AVIZ

asupra proiectului de Lege pentru modificarea art.20665 din Legea nr.571/2003
 privind Codul fiscal



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci care este sesizată în fond, cu proiectul de Lege pentru modificarea art.20665 din Legea nr.571/2003 privind Codul fiscal, transmis cu adresa nr. P.L.x 554 din 9 noiembrie 2010, înregistrat sub nr.23/286 din 11.11.2010.

Senatul, în calitate de primă Cameră sesizată, a adoptat proiectul de lege în şedinţa din 4 octombrie 2010.



Consiliul Legislativ, cu avizul nr.369 din 06.04.2010, a avizat favorabil proiectul de lege cu unele observaţii şi propuneri.



Guvernul, prin punctul său de vedere transmis cu adresa nr.1593 din 21.06.2010, nu susţine adoptarea acestei iniţiative legislative.



Obiectul de reglementare al proiectului de lege îl constituie modificarea art.206 din Legea nr.571/2003 privind Codul fiscal, în sensul instituirii posibilităţii de valorificare şi marcare a cantităţilor de tutun care au fost supuse confiscării sau care au intrat legal în proprietatea privată a statului, sumele obţinute urmând a se face venit la bugetul de stat.



Examinarea proiectului de lege a avut loc în şedinţa comisiei din data de 24 noiembrie 2010. 



În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege în forma adoptată de Senat.
În raport cu obiectul său de reglementare, proiectul de lege se încadrează în categoria legilor ordinare.



În conformitate cu prevederile Constituţiei României şi Regulamentului Camerei Deputaţilor, republicat, la acest proiect de lege Camera Deputaţilor este Cameră decizională.

p.PREŞEDINTE,

Robert Sorin Negoiţă

